ການສູ້ລົບໃນຊີເຣຍ ແຜ່ລາມ ໄປສູ່ເລບານອນ
ມີການ​ຍິງ​ຕໍ່ສູ້​ກັນ ​ໃນ​​ເມືອງ Tripoli ຂອງເລບານອນ ລະຫວ່າງກຸ່ມທີ່ ສະໜັບສະໜຸນ ແລະຕໍ່ຕ້ານ ປະທານາທິບໍດີຊີເຣຍ ທີ່​ໄດ້​ເຮັດ​ໃຫ້ ​ສີ່​ຄົນ​ເສຍ​ຊີວິດ.
ການສູ້ລົບຢູ່ໃນຊີເຣຍ ໄດ້ແຜ່ລາມຂ້າມຊາຍແດນອີກຄັ້ງນຶ່ງ ເຂົ້າ ໄປໃນປະເທດເພື່ອນບ້ານ ເລບານອນ ໃນຂະນະທີ່ປາກົດວ່າ ກໍາລັງ ຂອງພວກກະບົດ ທີ່ໄດ້ຮັບການຊ່ວຍເຫລືອຈາກພວກນັກ ລົບອິສລາມ ກໍາລັງທໍາຄວາມຄືບໜ້າ ຢູ່ໃນພາກເໜືອຂອງຊີເຣຍ ບັນດາເຈົ້າໜ້າທີ່ ເລບານອນ ກ່າວໃນວັນອາທິດວານນີ້ວ່າ ໄດ້ມີ ການຍິງຕໍ່ສູ້ກັນ ໃນເມືອງ Tripoli ພາກເໜືອຂອງເລບານອນ ທີ່ໄດ້ເຮັດໃຫ້ຢ່າງໜ້ອຍສີ່ຄົນເສຍຊີວິດ ຄວາມຮຸ່ນແຮງເຖິງຕາຍດັ່ງກ່າວ ແມ່ນເກີດຈາກການຕໍ່ສູ້ກັນ ລະຫວ່າງຊາວ Sunni ທີ່ສະໜັບສະໜຸນພວກກະບົດຊີເຣຍ ຢູ່ໃນຄຸ້ມ Bab Tabbaneh ກັບຊາວ Alawites ທີ່ຈົ່ງຮັກພັກດີຕໍ່ ປະທານາທິບໍດີຊີເຣຍ ທ່ານ Bashar al-Assad ໃນເມືອງ Jabal Mohsen ທີ່ຢູ່ຕິດກັນນັ້ນ ໃນຂະນະດຽວກັນ ກໍປາກົດວ່າ ປະທານາທິບໍດີ ຊີເຣຍ ໄປຮັບຄວາມ ຄວາມອັບອາຍຂາຍ ໜ້າອີກຄັ້ງນຶ່ງ ເວລາຜູ້ພິພາກສາ ແລະໄອຍະການ ເກົ້າທ່ານ ພາກັນໂຕນໜີໄປຫາຝ່າຍຄ້ານ ພວກຜູ້ພິພາກສາເຫລົ່ານັ້ນ ຍັງໄດ້ຮຽກຮ້ອງຜ່ານທາງອິນເຕີແນັດ ໃຫ້ຜູ້ພິພາກສາຄົນອື່ນໆອີກ ໜີອອກຈາກຖັ້ນແຖວຂອງ ທ່ານ Assad ກໍາລັງລັດຖະບານຊີເຣຍ ຍັງໄດ້ເສຍທີ່ໝັ້ນ ໃກ້ກັບເມືອງ Aleppo ບ່ອນທີ່ພວກນັກລົບ ອິສລາມ ຍຶດໄດ້ກອງບັນຊາການເຂດແຫ່ງນຶ່ງ ກຸ່ມສັງເກດການສິດທິມະນຸດຊີເຣຍ ທີ່ຕັ້ງຢູ່ໃນອັງກິດ ກ່າວວ່າ ຢ່າງນ້ອຍພວກນັກລົບຈໍານວນນຶ່ງ ແມ່ນສັງກັດຢູ່ກັບກຸ່ມ Javht al-Nusra ທີ່ສົງໄສກັນວ່າ ມີສ່ວນພົວພັນກັບກຸ່ມກໍ່ການຮ້າຍ al-Qa